El Al

**El Al** (**אל על** på hebraisk, dvs. *himmelhøyt*) er det nasjonale israelske flyselskapet. Selskapet var tidligere statseid, men ble i januar 2005 formelt privatisert etter en prosess som hadde pågått siden 2003, men 30&nbsp;% av aksjene er fremdeles statseid. El Al begynte trafikk i 1948.

El-Al tilbyr bare koscher-måltider om bord, og flyr aldri passasjerer på den jødiske sabbaten eller andre religiøse høytider.

## Historie
I september 1948 deltok Israels første president, Chaim Weizmann, på en konferanse i Genève, Sveits. Weizmann skulle etter planen fly tilbake til Israel på et israelsk regjeringsfly. Men på grunn av en embargo som ble pålagt Israel på den tiden, var ikke dette mulig. Et israelsk C-54 militært transportfly ble i stedet midlertidig omgjort til et sivilt fly for å frakte Weizmann tilbake til Israel. Den aller første internasjonale flyvningen med vanlige passasjerer, fra Tel Aviv til Paris, fant sted 31. juli 1949. En fast rute til London ble innviet i midten av 1950. Senere samme år kjøpte El Al også opp Universal Airways, som på dette tidspunktet var eid av sørafrikanske sionister.

I 1950 og 1951 utvidet El Al sin virksomhet til Europa ytterligere, og de la til nye destinasjoner som Wien og Istanbul, Athen og Nikosia. Men fly-selskapet var også involvert i en rekke hemmelige operasjoner: På begynnelsen av 1950-tallet fraktet fly fra El-Al over 160 000 immigranter til Israel fra Iran, Irak og Jemen som en del av Operasjon Magic Carpet samt Operation Ezra and Nehemiah. I 1960 ble den nazistiske krigsforbryteren Adolf Eichmann tatt til fange, og fløyet fra Argentina til Israel, med et fly tilhørende El-Al.

I 1968 opplevde El Al den første av mange terror-handlinger som har blitt planlagt mot fly-selskapet. Den 23. juli 1968 fant den eneste vellykkede kapringen av et El Al-fly sted, når en Boeing 707 med 10 ansatte og 38 passasjerer ble overtatt av tre medlemmer fra Folkefronten for Palestinas frigjøring (PFLP). Flyet, El-Al Flight 426, var på vei fra Roma til Tel Aviv, men ble omdirigert til Alger etter ordre av kaprerne. Forhandlingene med kaprerne varte i 40 dager. Både kaprerne og passasjerene, inkludert 21 israelske personer, ble til slutt løslatt.

El Al hjalp også til med å frakte etiopiske immigranter fra Etiopia under Operasjon Solomon i 1991. Den 24. mai 1991 fraktet et El Al-fly 1 088 etiopiske jøder fra Addis Abeba til Israel som en del av Operation Solomon. To babyer ble født i løpet av denne flyturen. Flyet fraktet dobbelt så mange passasjerer som flyet egentlig var designet for. På mindre enn 36 timer ble 14 500 etiopiske jøder fløyet til Israel.

I september 2014 ble det rapportert at det hadde oppstått gjentatte hendelser hvor noen ultraortodokse jøder blant mannlige passasjerer hadde nektet å sitte ved siden av kvinnelige passasjerer. Dette hadde noen ganger forsinket flyreiser. Som et resultat ble det innledet en underskriftskampanje via Change.org for å presse El-Al til å endre deres policy om å la ultra-ortodokse passasjerer få muligheten til å forhandle om å bytte sete om bord på flyet. Kampanjen var imot at El-Al Airlines skulle tillatte kvinnelige passasjerer å bli utsatt for trakassering til å bytte seter som de rettmessig har betalt for, og allerede hadde blitt tildelt av El-Al Airlines. En persons religiøse rettigheter burde ikke hindre en annen persons borgerrettigheter. 

## Flåte
Følgende er en oversikt over flyflåten til El Al per november 2019.

## Tidligere fly i drift
* Boeing 707 
* Boeing 720 
* Boeing 737-200 
* Boeing 737-700 
* Boeing 747-100 
* Boeing 747-200 
*Boeing 747-200F
*Boeing 747-400
*Boeing 747-400F
* Boeing 757-200 
* Boeing 767-200ER 
* Boeing 767-300ER 
* Bristol Britannia 
* Curtiss C-46 Commando 
* Douglas DC-3 
* Douglas DC-4 
* Lockheed Constellation

## Referanser


## Eksterne lenker
*